મારી પરવરીશ. મારા પિતા કૈફી આઝમી કમ્યુનિસ્ટ હતા અને મારી ૯ વર્ષની ઉંમર સુધી અમે ૯ કુટુંબના સંયુક્ત પરિવારમાં રહેતાં હતાં. જોકે ત્યાં મહિલાઓને બરાબરીનો હક હતો. મારી માતા શૌકત શૂટિંગ માટે જાય ત્યારે મારા પિતાજી અમને તૈયાર કરતાં અને વાળ પણ ઓળતા. આમ, અમારા પરિવારમાં મહિલાઓને આઝાદી હતી. ૭૦ વર્ષ પહેલાં જ્યારે લોકો મહિલાઓને ઘર અને રસોડું સંભાળનાર ગણાવતાં ત્યારે કૈફી સાહેબે ‘ઔરત’ અને ‘ઉઠ, મેરી જાન મેરે સાથ હી ચલના હૈ તૂઝે’ નઝમ લખી હતી. હાલ પણ અમારે ત્યાં આ પ્રકારનું જ વાતાવરણ છે.